b'\n_START_ARTICLE_\nPandektistika\n_START_PARAGRAPH_\nPandektistika (pandektotyra; gr. ir lot. pandectae\xc2\xa0\xe2\x80\x93 visa apimantis)\xc2\xa0\xe2\x80\x93 teis\xc4\x97s mokslo \xc5\xa1aka, i\xc5\xa1pl\xc4\x97tota Vokietijoje, prad\xc5\xbeioje tyrusi rom\xc4\x97n\xc5\xb3 teis\xc4\x99s palikim\xc4\x85 (pandektas). Pandektistika suformavo XIX a. Vokietijos civilistik\xc4\x85._NEWLINE_Vokietijoje rom\xc4\x97n\xc5\xb3 teis\xc4\x97 (pandektos, lot. digestai) tur\xc4\x97jo paprotin\xc4\x97s teis\xc4\x97s gali\xc4\x85 bei teis\xc4\x97s studij\xc5\xb3 metu buvo naudojama sprend\xc5\xbeiant bylas bei u\xc5\xbedavinius. Moksli\xc5\xa1kai i\xc5\xa1pl\xc4\x97tota pandekt\xc5\xb3 teis\xc4\x97 Vokietijoje galiojo kaip bendroji teis\xc4\x97 (gemeines Recht) iki pat 1900\xc2\xa0m. (BGB \xc4\xafsigaliojimo), v\xc4\x97liau pasitrauk\xc4\x97 ir i\xc5\xa1 teis\xc4\x97s praktikos. Rom\xc4\x97n\xc5\xb3 teis\xc4\x97s tyrin\xc4\x97jimai XXI a. tapo teis\xc4\x97s istorija arba jos mokslo dalimi._NEWLINE_Pandektistai perdirbo bei i\xc5\xa1pl\xc4\x97tojo rom\xc4\x97n\xc5\xb3 teis\xc4\x97s normas, abstrahuodami taisykles, ekstrahuodami teisinius principus bei teisines s\xc4\x85vokas bei i\xc5\xa1d\xc4\x97stydami tam tikra sistema. Pandektistika pad\xc4\x97jo pagrindus naujajai Vokietijos civilinei teisei, i\xc5\xa1d\xc4\x97stytai kodifikuotame teis\xc4\x97s akte._NEWLINE_Pandektistika save laik\xc4\x97 istorine teis\xc4\x97tyra. \xc5\xa0i vokie\xc4\x8di\xc5\xb3 mokslinink\xc5\xb3 i\xc5\xa1pl\xc4\x97tota \xc5\xa1aka priskiriama prie istorin\xc4\x97s teis\xc4\x97s mokyklos, kurios i\xc5\xa1takos siekia XIX a. prad\xc5\xbei\xc4\x85 (pagrind\xc4\x97 Friedrich Carl von Savigny nuo\xc5\xa1aly laik\xc4\x99sis nuo prigimtin\xc4\x97s teis\xc4\x97s Vernunftrecht atstov\xc5\xb3)._NEWLINE_Kai kuriose Vokietijos dalyse kaip partikuliarin\xc4\x97 teis\xc4\x97 galiojusios kodifikacijos bei pr\xc5\xabs\xc5\xb3 Visuotinis \xc5\xbeem\xc4\x97s teisynas nebuvo \xc4\xaftakoti teis\xc4\x97tyros. Senoji (german\xc5\xb3 teis\xc4\x97) nebuvo i\xc5\xa1pl\xc4\x97tota. Rom\xc4\x97n\xc5\xb3 teis\xc4\x97s at\xc5\xbevilgiu voki\xc5\xa1ka teis\xc4\x97 teis\xc4\x97tyrinink\xc5\xb3 darbo baruose negal\xc4\x97jo konkuruoti. Rom\xc4\x97n\xc5\xb3 teis\xc4\x97s prana\xc5\xa1umai\xc2\xa0\xe2\x80\x93 auk\xc5\xa1tas abstrakcijos lygis bei sistematika\xc2\xa0\xe2\x80\x93 teoriniam nagrin\xc4\x97jimui, studijoms bei teis\xc4\x97s tiriamiesiems darbams labiau tiko, be to \xc4\xafgyta patirtis buvo prasminga ir galiojan\xc4\x8dios teis\xc4\x97s taikymo veikloje. Taip v\xc4\x97liau buvo sukurta ir privatin\xc4\x97 teis\xc4\x97, moksli\xc5\xa1kai pagr\xc4\xafsta bei i\xc5\xa1pl\xc4\x97tota, remiantis teis\xc4\x97tyros bei studij\xc5\xb3 pagrindu. Kartu tapo kult\xc5\xabros dalimi, vertybe, iki \xc5\xa1iandienos nepraradusi aktualumo bei svarbos._NEWLINE_Pandekt\xc5\xb3 teis\xc4\x97 atitiko ir, pvz., liberalizmo nuostatas, pasisak\xc4\x97 u\xc5\xbe teis\xc4\x97jo savival\xc4\x97s \xc5\xa1ali\xc5\xb3 at\xc5\xbevilgiu ir kiek \xc4\xafmanom\xc4\x85 didesn\xc4\xaf jo gali\xc5\xb3 apribojim\xc4\x85. Pandektine sistema pagr\xc4\xafstas Vokietijos civilinis kodeksas (BGB) arba jo dalin\xc4\x97s nuostatos buvo recepuotos ne tik Europoje (\xc5\xa0veicarija), bet ir Azijoje (Turkija, Tailandas, Kor\xc4\x97ja, Japonija)._NEWLINE_Pandektistais buvo laikomi: Georg Friedrich Puchta, Karl Adolph von Vangerow, Georg Arnold Heise, Bernhard Windscheid, Heinrich Dernburg.'